
ΣΥΝΟΠΤΙΚΗ ΑΙΤΙΟΛΟΓΗΣΗ
 Συχνά οι φορείς χάραξης πολιτικής δεν αντιλαμβάνονται πώς και γιατί οι επενδυτικές αποφάσεις και η κατανομή των δημοσιονομικών κονδυλίων δεν είναι ουδέτερες ως προς το φύλο. Ωστόσο, λόγω των διαρθρωτικών ανισοτήτων που εξακολουθούν να υφίστανται στην κοινωνία μας μεταξύ των φύλων, οι επενδύσεις και η κατανομή των δημοσιονομικών κονδυλίων επηρεάζουν τους άνδρες και τις γυναίκες με διαφορετικό τρόπο. 
Όπως προκύπτει από τον δείκτη του 2017 για την Ισότητα των Φύλων που δημοσίευσε το Ευρωπαϊκό Ινστιτούτο για την Ισότητα των Φύλων (EIGE), εξακολουθεί να είναι βραδεία η πρόοδος που σημειώνεται προς την ισότητα των φύλων. Σύμφωνα με τον δείκτη, απαιτούνται κυβερνητικές πολιτικές που ανταποκρίνονται στις ειδικές ανάγκες των γυναικών και των ανδρών και δημιουργούν ένα περιβάλλον ισότητας ως προς τις επιλογές και τις ευκαιρίες που έχουν άνδρες και γυναίκες να συμμετέχουν πλήρως στην κοινωνική, εργασιακή και οικογενειακή ζωή. 
Κατά τη λήψη επενδυτικών αποφάσεων και την κατανομή δημοσιονομικών κονδυλίων δεν λαμβάνεται υπόψη η διαφορετική οικονομική, πολιτική και κοινωνική θέση των ανδρών και των γυναικών, συμπεριλαμβανομένων των προτιμήσεών τους, των ρόλων τους και του τρόπου με τον οποίο αξιοποιούν τον χρόνο τους.  Ενδέχεται να μην υπάρχουν πληροφορίες και αναλύσεις σχετικά με τον διαφορετικό αντίκτυπο των αποφάσεων και της κατανομής των κονδυλίων. Σε περίπτωση μη ολοκλήρωσης εκτίμησης επιπτώσεων ως προς το φύλο, είναι εύκολο να ληφθούν, συχνά χωρίς πρόθεση, επενδυτικές αποφάσεις που ευνοούν τις ανδρικές προτιμήσεις. Η εκτίμηση επιπτώσεων ως προς το φύλο είναι το πρώτο βήμα για την αποφυγή ανεπιθύμητων συνεπειών οι οποίες δεν προωθούν την ισότητα των φύλων. Οι εκτιμήσεις αυτές δίνουν τη δυνατότητα στους φορείς χάραξης πολιτικής να προβλέψουν τον αντίκτυπο μιας νέας επένδυσης ή ενός νέου προγράμματος στις ζωές των γυναικών και των ανδρών, καθώς και τον αντίκτυπο στην ισότητα των φύλων.
Απαιτείται επίσης ευαισθητοποίηση των υπευθύνων χάραξης πολιτικής και λήψης αποφάσεων όσον αφορά την ανάγκη διενέργειας εκτιμήσεων επιπτώσεων ως προς το φύλο και όσον αφορά το γεγονός ότι, χωρίς εκτιμήσεις επιπτώσεων ως προς το φύλο, οι αποφάσεις τους σπανίως είναι ουδέτερες ως προς το φύλο και μάλλον αγνοούν τη διάσταση του φύλου. Επιπλέον, θα πρέπει να υιοθετηθεί η θετική δράση ως μέσο για να εξασφαλιστεί ότι λαμβάνονται περισσότερα δραστικά μέτρα με σκοπό την ισότητα των φύλων, κατά τα προβλεπόμενα, μεταξύ άλλων, στη στρατηγική «Ευρώπη 2020» και στο Ευρωπαϊκό Σύμφωνο για την Ισότητα.

ΤΡΟΠΟΛΟΓΙΕΣ
[bookmark: IntroA]Η Επιτροπή Δικαιωμάτων των Γυναικών και Ισότητας των Φύλων καλεί την Επιτροπή Περιφερειακής Ανάπτυξης, που είναι αρμόδια επί της ουσίας, να λάβει υπόψη τις ακόλουθες τροπολογίες:
[bookmark: IntroB][bookmark: EndA][bookmark: restart]<RepeatBlock-Amend><Amend>Τροπολογία		<NumAm>1</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 1</Article>
	

	Κείμενο που προτείνει η Επιτροπή
	Τροπολογία

	(1)	Δεδομένου ότι η οικονομική διακυβέρνηση της Ένωσης συμβάλλει στην οικονομική, κοινωνική και εδαφική συνοχή, θα πρέπει να είναι δυνατή η στήριξη των μεταρρυθμιστικών δεσμεύσεων που έχουν αναλάβει τα κράτη μέλη για την εφαρμογή των σχετικών συστάσεων του Συμβουλίου ή τη μεγιστοποίηση του αντικτύπου των κονδυλίων της πολιτικής για τη συνοχή στην ανάπτυξη και την ανταγωνιστικότητα ως ειδική μορφή στήριξης που εφαρμόζεται στην άμεση διαχείριση.
	(1)	Δεδομένου ότι η οικονομική διακυβέρνηση της Ένωσης συμβάλλει στην οικονομική, κοινωνική και εδαφική συνοχή, και αποσκοπεί επίσης στην εξάλειψη των διακρίσεων, στην προώθηση της ισότητας μεταξύ των ανδρών και των γυναικών και στην ενσωμάτωση της διάστασης του φύλου, θα πρέπει να είναι δυνατή η στήριξη των μεταρρυθμιστικών δεσμεύσεων που έχουν αναλάβει τα κράτη μέλη για την εφαρμογή των σχετικών συστάσεων του Συμβουλίου ή τη μεγιστοποίηση του αντικτύπου των κονδυλίων της πολιτικής για τη συνοχή στην ανάπτυξη και την ανταγωνιστικότητα ως ειδική μορφή στήριξης που εφαρμόζεται στην άμεση διαχείριση.


Or. <Original>{EN}en</Original>
</Amend>
[bookmark: EndB]<Amend>Τροπολογία		<NumAm>2</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 1 α (νέα)</Article>
	

	Κείμενο που προτείνει η Επιτροπή
	Τροπολογία

	
	1α)	Με το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής επιδιώκεται η στήριξη της πράσινης ανάπτυξης, της βιώσιμης κυκλικής οικονομίας και της κοινωνικής ένταξης. Τα ταμεία αυτά και οι διαρθρωτικές μεταρρυθμίσεις στα κράτη μέλη θα πρέπει να ευθυγραμμιστούν με τον στόχο της ισότητας των φύλων και να στηρίζουν ενεργά την επίτευξη αυτού και συναφών στόχων, κατά τα προβλεπόμενα στη στρατηγική «Ευρώπη 2020» και το Ευρωπαϊκό Σύμφωνο για την Ισότητα.


Or. <Original>{EN}en</Original>
</Amend>
<Amend>Τροπολογία		<NumAm>3</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 2 α (νέα)</Article>
	

	Κείμενο που προτείνει η Επιτροπή
	Τροπολογία

	
	2α)	 Προϋπόθεση για να αποφασίσει ένα κράτος μέλος την κατανομή του αποθεματικού επίδοσης θα πρέπει να είναι η διενέργεια εκτιμήσεων επιπτώσεων ως προς το φύλο. Με αυτόν τον τρόπο θα μπορέσει να εξασφαλιστεί ότι τα κράτη μέλη αναλαμβάνουν δετική δράση για την εφαρμογή μεταρρυθμίσεων που προωθούν την ισότητα των φύλων και τη βιώσιμη και χωρίς κοινωνικούς αποκλεισμούς ανάπτυξη.


Or. <Original>{EN}en</Original>
</Amend>
<Amend>Τροπολογία		<NumAm>4</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 7</Article>
<DocAmend2>Κανονισμός (ΕΕ) αριθ. 1303/2013</DocAmend2>
<Article2>Άρθρο 23α – παράγραφος 1</Article2>
	

	Κείμενο που προτείνει η Επιτροπή
	Τροπολογία

	1. 	Κράτος μέλος που επιλέγει τη μερική ή πλήρη κατανομή του αποθεματικού επίδοσης σύμφωνα με το άρθρο 22 παράγραφος 1α στοιχείο β) προτείνει στην Επιτροπή λεπτομερή δέσμη μέτρων κατάλληλων για την εφαρμογή των διαρθρωτικών μεταρρυθμίσεων σύμφωνα με την ενωσιακή νομοθεσία. Η παρούσα πρόταση περιλαμβάνει μεταρρυθμιστικές δεσμεύσεις που περιέχουν ορόσημα και στόχους για την υλοποίηση των μεταρρυθμιστικών μέτρων και χρονοδιάγραμμα που δεν υπερβαίνει τα τρία έτη.
	1. 	Κράτος μέλος που επιλέγει τη μερική ή πλήρη κατανομή του αποθεματικού επίδοσης σύμφωνα με το άρθρο 22 παράγραφος 1α στοιχείο β) προτείνει στην Επιτροπή λεπτομερή δέσμη μέτρων κατάλληλων για την εφαρμογή των διαρθρωτικών μεταρρυθμίσεων σύμφωνα με την ενωσιακή νομοθεσία, λαμβάνοντας δεόντως υπόψη τα πορίσματα των εκτιμήσεων επιπτώσεων ως προς το φύλο. Η παρούσα πρόταση περιλαμβάνει μεταρρυθμιστικές δεσμεύσεις που περιέχουν ορόσημα και στόχους για την υλοποίηση των μεταρρυθμιστικών μέτρων και χρονοδιάγραμμα που δεν υπερβαίνει τα τρία έτη.


Or. <Original>{EN}en</Original>
</Amend>
</RepeatBlock-Amend>



[bookmark: InsideFooter][bookmark: OutsideFooter]<PathFdR>PA\1155447EL.docx</PathFdR>		PE<NoPE>623.659</NoPE><Version>v01-00</Version>
EL	Ενωμένη στην πολυμορφία	EL
PE<NoPE>623.659</NoPE><Version>v01-00</Version>	2/7	<PathFdR>PA\1155447EL.docx</PathFdR>
EL
<PathFdR>PA\1155447EL.docx</PathFdR>	3/7	PE<NoPE>623.659</NoPE><Version>v01-00</Version>
	EL
image1.png




